2. 7. 92 De Europæiske Fællesskabers Tidende Nr. L 182/89 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 20. december 1989 om den støtte, som den belgiske regering har ydet virksomheder inden for medi- cinalindustrien i form af programkontrakter (Kun den franske og den nederlandske udgave er autentisk) (92/327/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de implicerede parter en frist til at fremsætte deres bemærkninger i overensstemmelse med nævnte artikel 93, under henvisning til disse bemærknin- ger, og ud fra følgende betragtninger : I Kommissionen anmodede ved skrivelse af 12. maj 1986 de belgiske myndigheder om en anmeldelse af de offent- lige interventioner til fordel for virksomheder inden for medicinalindustrien i form af programkontakter. Da de belgiske myndigheder ikke indgav de ønskede oplysninger, vurderede Kommissionen i betragtning af den betydelige  EF-samhandel inden for den farmaceutiske sektor, at de pågældende foranstaltninger var at betragte som støtteforanstaltninger i den i EØF- Traktatens artikel 92, stk. 1, anvendte betydning, og på grundlag af .de foreliggende oplysninger fastslog den, at disse støtteforanstaltninger ikke syntes at opfylde betin- gelserne for fritagelse efter artikel 92, stk. 3. Følgelig indledte den ved beslutning af 29. juli 1986 proceduren efter artikel 93, stk. 2, over for disse støtteforanstaltninger. Ved skrivelse af 1. august 1986 modtog Kommissionen omsider forskellige oplysninger fra de belgiske myndig- heder om systemet med programkontrakter. Inden for rammerne af ovennævnte procedure gav Kommissionen ved skrivelse af 4. august 1986 den belgiske regering en frist til at fremsætte sine bemærknin- ger. I overensstemmelse med bestemmelserne i EØF- Traktatens artikel 93, stk. 2, fik de øvrige medlemsstater og tredjeparter også en frist til at fremsætte deres bemærk- ninger. II De belgiske myndigheder fremsatte deres bemærkninger ved skrivelse af 5. september 1986, hvori de angav, at systemet med programkontrakter skulle vurderes i sammenhæng med prisfastsættelse og kostpriser, og ikke som en støtte til virksomhederne. Systemet med program- kontrakter gav virksomhederne bedre mulighed for at planlægge deres udgifter på basis af de anslåede indtægter. Ved skrivelse af 21. december 1987 gav de belgiske myndigheder meddelelse om, at de havde besluttet at bringe den pågældende ordning til ophør. Efter hvad Kommissionen erfarer, er der faktisk ikke blevet indgået nogen ny programkontrakt. De eksisterende program- kontrakter er imidlertid blevet ført videre, hvilket har - nødvendigjort en fortsat tilførsel af midler til den fond, hvorigennem sygesikringen får godtgjort de ekstra omkostninger. I forbindelse med ovennævnte procedure har to medlems- stater, otte virksomheder og en sammenslutning af medi- cinalvirksomheder fremsat deres bemærkninger. Ved skri- velse af 6. oktober 1989 sendte Kommissionen disse bemærkninger til de belgiske myndigheder, som blev opfordret til at fremsætte deres bemærkninger, som Kommissionen imidlertid endnu ikke har modtaget.